**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO**

2019 m. gegužės 16 d. Nr. 34-34

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 32 punktu ir 16 straipsnio 2 dalies 30 punktu, Lietuvos Respublikos Vyriausybės 2018 m. gruodžio 27 d. nutarimu Nr. 1395 „Dėl Kelių priežiūros ir plėtros programos finansavimo lėšų naudojimo 2019 metų sąmatos patvirtinimo“, Lietuvos automobilių kelių direkcijos prie Susisiekimo ministerijos direktoriaus 2019 m. kovo 29 d. įsakymu Nr. V-66 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės viešiesiems ir vidaus keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti paskirstymo 2019 metais“ ir Lazdijų rajono savivaldybės tarybos 2014 m. balandžio 18 d. sprendimu Nr. 5TS-1115 „Dėl Kelių priežiūros ir plėtros programos lėšų Lazdijų rajono savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti naudojimo ir skirstymo tvarkos aprašo patvirtinimo“, Lazdijų rajono savivaldybės taryba n u s p r e n d ž i a:

Patvirtinti Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą (pridedama).

Savivaldybės meras

Virginijus Blažauskas, tel. (8 318) 66 141

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ VIETINĖS REIKŠMĖS VIEŠŲJŲ IR VIDAUS KELIŲ TIESIMO, TAISYMO (REMONTO), REKONSTRAVIMO, PRIEŽIŪROS, SAUGAUS EISMO SĄLYGŲ UŽTIKRINIMO, ŠIŲ KELIŲ INVENTORIZAVIMO OBJEKTŲ SĄRAŠO PATVIRTINIMO“ PROJEKTO**

**AIŠKINAMASIS RAŠTAS**

2019-05-10

Lazdijų rajono savivaldybės tarybos sprendimo „Dėl Lazdijų rajono savivaldybės Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu ir 16 straipsnio 2 dalies 30 punktu, Lietuvos Respublikos Vyriausybės 2018 m. gruodžio 27 d. nutarimu Nr. 1395 „Dėl Kelių priežiūros ir plėtros programos finansavimo lėšų naudojimo 2019 metų sąmatos patvirtinimo“, Lietuvos automobilių kelių direkcijos prie Susisiekimo ministerijos direktoriaus 2019 m. kovo 29 d. įsakymu Nr. V-66 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės viešiesiems ir vidaus keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti paskirstymo 2019 metais“ ir Lazdijų rajono savivaldybės tarybos 2014 m. balandžio 18 d. sprendimu Nr. 5TS-1115 „Dėl Kelių priežiūros ir plėtros programos lėšų Lazdijų rajono savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti naudojimo ir skirstymo tvarkos aprašo patvirtinimo“.

Šio projekto tikslas – patvirtinti Kelių priežiūros ir plėtros programos finansavimo lėšomis finansuojamų vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo objektų sąrašą (toliau – Objektų sąrašas). Lazdijų rajono savivaldybei 2019 m. skirta 1 092 000,00 Eur (vienas milijonas devyniasdešimt du tūkstančiai eurų).

Patvirtinus Objektų sąrašą, Lazdijų rajono savivaldybė su Lietuvos automobilių kelių direkcija prie Susisiekimo ministerijos (toliau – Kelių direkcija) pasirašys Finansavimo sutartį dėl lėšų skyrimo vietinės reikšmės viešųjų ir vidaus kelių tiesimo, taisymo (remonto), rekonstravimo, priežiūros, saugaus eismo sąlygų užtikrinimo, šių kelių inventorizavimo darbams ir paslaugoms atlikti 2019 metais.

Pagal patvirtintą ir Kelių direkcijai pateiktą Objektų sąrašą bus atliekami Objektų sąraše numatyti kelių (gatvių) statybos, remonto, priežiūros, saugaus eismo sąlygų užtikrinimo ir kiti darbai. Atlikus numatytus darbus, pagerės vietos gyventojų mobilumas ir jų gyvenimo sąlygos, užtikrinančios greitesnį susisiekimą tarp Lazdijų rajono savivaldybės gyvenviečių ir jų viduje, sumažės kelių priežiūros išlaidos, transporto priemonių eksploataciniai kaštai ir avarijų tikimybė, sumažės aplinkos tarša ir transporto priemonių sukeliamas neigiamas poveikis gyventojams, bus

labiau užtikrintas transporto priemonių vairuotojų, pėsčiųjų ir kitų eismo dalyvių saugumas. Objektų sąrašas sudarytas atsižvelgiant į gyventojų, seniūnijų, įmonių, įstaigų prašymus, saugaus eismo komisijos išvadas, faktinę kelio būklę, eismo intensyvumą ir kitus parametrus, turinčius įtakos eismo saugumui ir pan.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyresn. specialistas Virginijus Blažauskas.

Vietinio ūkio skyriaus vyresn. specialistas Virginijus Blažauskas